和弦

**和弦**（，），喺音樂理論，係指兩個或者以上連續音程嘅組合。最基本嘅和弦有三個唔同嘅音，叫三和弦（三個音嘅和弦）；基本嘅三和弦由兩個連續嘅三度組成，另外有二度同四度組成嘅和弦，兩個連續嘅四度組成嘅和弦等等。和弦係和音嘅基礎。

根據咁嘅定義，淨得兩個音，原則上唔算和弦，如果有三個音但係有兩個音係重覆音（即係一樣音名，但係唔同八度）亦唔算數，不過喺現實，有啲叫和弦嘅嘢有時會唔足三個音。例如，喺做和音嗰陣有時原則上係實現緊某個和弦，但係因為某種原因需要省略一個音；電結他亦有一種叫 power chord 嘅彈法，名係叫和弦，但係得兩個音，就算係三條線嘅彈法都係用咗重覆音，樂理上唔算數。

\new Staff = "main" \with {
	\remove Bar_engraver
	\remove Time_signature_engraver
} >
		\ottava -2 > \ottava 0
		e8[gis b gis]
		>
		>>
	}
>>
|width=300|caption=左到右：一般人心目中嘅 E 大和弦、電結他嘅 E power chord（基本掃法，下面個 15⌟ 表示實際音係低兩個八度）、分解和弦一例、作曲或者編曲嗰陣其中一個可能會用嘅和弦配置。}}

雖然定義上，和弦係兩個或者以上連續音程嘅組合，但係知道咗係呢個組合係邊幾個音之後，啲音喺邊個八度出現，其實係可以揀嘅。實際上㨂邊幾個音高嚟實現某個和弦，叫和弦配置。

和弦唔一定要一齊彈，亦可以拆散嚟彈，拆散嚟彈嘅叫分解和弦。

一段樂曲通常會用多過一個和弦，所用嘅和弦隨住時間嘅變化叫和弦進行。

## 順階和弦

>
|width=300|caption=上：構成 C 大調嘅七個音；下：喺 C 大調入面對應嘅七個基本三和弦。}}

無論係乜嘢音階，都可以順住音級，逐個音當做 ｢根音｣（；根音嘅音名會成為和弦名嘅一部分）去整一系列對應嘅三和弦出嚟，呢啲三和弦叫 ｢順階和弦｣（）。

整順階和弦嘅方法係根音加三音（根音當係第一個音，順住音階向高數嘅第三個音）再加五音。例如，如果係 F 大調，根音係 G，對應嘅三和弦就係 G-B♭-D，中間係 B♭ 係因為音階入面嗰個位係 B♭，唔係 B。

順階和弦嘅數量未必等如音階入面音嘅數量；例如，構成大調嘅音有七個，每個大調亦有七個順階和弦，但係旋律小調雖然淨係得九個音（原則上七個音，但係有兩個上落唔同，所以實際上係九個），但係因為除咗根音之外，三音或者五音都可能係上落唔同嘅嗰兩個音，結果係旋律小調有十三個順階和弦而唔係九個。

## 延伸和弦

1
		
		
		
	}
>>
|width=300|caption=左到右：C 大三和弦、大七和弦、大九和弦、大十一和弦。}}

基本嘅三和弦可以再向上延伸，叫延伸和弦（）或者就咁叫延伸，但係延伸之後嘅名就唔係計有幾多個音，而係延伸到邊度。三和弦延伸一次叫七和弦（因為去到第七個音，唔係話佢有七個音），再延伸一次叫九和弦，如此類推。

## 和弦嘅性質
和弦按佢嘅性質，主要分大和弦（）、小和弦（）、增和弦（）同減和弦（）四大類，呢四大類同和弦嘅結構有關：

去到延伸和弦，就算啲音全部係相隔三度，咁樣分都唔會再夠用，所以會開始有其他分類，例如，七和弦開始會有一種叫 ｢屬和弦｣（）嘅分類。

## 原位同轉位

1\startGroup
		\stopGroup
		\startGroup
		\stopGroup
		\startGroup
		\stopGroup
	}
	\new Lyrics \lyricmode { "原位" _ "第一轉位" _ "第二轉位" _ }
>>
|width=300|caption=左至右：原位即係根音（1）係底音，第一轉位即係三音（3）係底音，第二轉位即係五音（5）係底音。}}

每一個和弦都可以有原位同轉位；原位即係上面講嗰種，根音喺底，轉位即係根音唔喺底。如果三音喺底，叫第一轉位；如果五音喺底，叫第二轉位。喺底嗰個叫 ｢底音｣（）。

樂理上，一個和弦係原位定轉位，只係睇根音同底音嘅關係，即係如果根音等如底音，樂理上就算原位，但係例如如果底音係三音，就算係第一轉位。

## 掛留和弦

\new StaffGroup \with {
		\consists Horizontal_bracket_engraver
	} >
	\new Lyrics \lyricmode { % 維基嘅 Lilypond 太舊，用唔到 \after，唯有夾硬嚟
		""2 ""4\tweak HorizontalBracketText.text "延留音"\startGroup
		""4\stopGroup
	}
	\new Staff \absolute >
	\new Lyrics \lyricmode { "IV"2 "V" "I"1 \break "F"2 "Gsus2"4 "G" "C"1 }
>>
|width=300|caption=掛留和弦示意圖：上：編曲人心目中嘅和弦進行；下：實際出現嘅和弦。}}

喺和弦進行嘅過程中，作曲或者編曲人有時會將和弦嘅某個音暫時保留，即係理論上應該已經轉咗第個和弦，但係仍然有部份舊和弦嘅音喺度，呢種做法叫延留音（）。

延留音嘅出現就係實際上改變咗實現出嚟嘅新和弦，令新和弦冇咗某個應該有嘅音，但係又多咗個本來唔應該有嘅音，呢種唔應該有嘅音喺中文叫 ｢和弦外音｣（）。

延留音本來係種作曲或者編曲技巧，但係實際上出現嘅 ｢掛留和弦｣（）已經變成一種和弦，指三和弦唔彈三音。

掛留和弦本身冇咗三音，樂理上唔係和弦，所以通常都會寫明加咗邊個延留音（即係中文所講嘅外音）；不過，所謂延留喺現時嘅音樂好多時其實並唔存在，作曲或者編曲人好多時係當成套嘢係一種和弦。

## 和弦寫法
除咗用五線譜直接寫明和弦配置之外，寫和弦有幾種方法，都係唔會指明和弦配置（除咗轉位之外）。

結他（古典結他除外）寫和弦係要彈出嚟，所以寫和弦嘅方法通常都好直接；直接寫音名（例如 C 表示 C 大和弦，即係 C-E-G），小和弦註 m 或者 min（例如 Am 表示 A 小調，即係 A-C-E），轉位加斜線再註明底音係乜（例如 C/E 表示 C 大和弦第一轉位，即係 E-G-C）。另外仲有其他符號表示其他嘢。

作曲或者編曲寫和弦嘅目的就係創作需要，所以用一種比較抽象化嘅寫法；呢種寫法係按所用嘅音階，按根音嘅音級由 1 開始編號碼，音階嘅第一個音做根音嘅和弦叫 1，第二個音做根音嘅和弦叫 2，如此類推，但係用羅馬數字寫，大楷表示係大和弦，細楷表示係小和弦。後面可以加 a、b、c 等等表示原位、第一轉位、第二轉位等等。另外仲有其他符號表示其他嘢。

另外有種方法作曲、編曲同結他都有用，類似上面羅馬數字呢種，但係用阿拉伯數字，不過轉位就好似直接寫音名嗰種咁寫成好似分數咁，呢種寫法叫 Nashville Number System（NNS），有譯 ｢數字和弦｣。

再另外有種寫法叫 ｢數字低音｣（），源於巴洛克音樂。呢種方法係用某種方法標底音（巴洛克時期嗰陣本來係用五線譜），但係上面係邊兩個音（底音為之 1）用上標同下標阿拉伯數字表示，唔標即係 {}^5_3。學術界亦常見，用嚟做分析，佢哋會將數字低音配之前講嗰種羅馬數字，即係羅馬數字標嘅唔係底音，而係根音。

### 例
#### C 大調嘅七個和弦
構成大調嘅有七個音，對應七個和弦：

#### A 自然小調嘅七個和弦
構成自然小調嘅亦都係七個音，同樣係對應七個和弦；注意 C 大調同 A 自然小調嘅調號一樣，所以呢個例嗰啲和弦同上一個例嗰啲其實完全冇分別，但係除咗結他寫法冇變之外，啲編號全部唔同晒，原因係音階唔同咗：

#### 轉位
假設用緊 G 大調，C 大和弦（即係 G 大調嘅第四和弦）嘅原位同轉位會寫成咁：

## 借用和弦

\tweak HorizontalBracket.direction #UP
		\tweak HorizontalBracketText.text "C大調"\startGroup
		c1
		g\tweak HorizontalBracketText.text "G大調"\startGroup
		d'
		\stopGroup\stopGroup
	}
	\new Lyrics \lyricmode { ""1 "I" "V" }
>>
|width=300|caption=副屬和弦示意圖：假設用緊 C 大調，屬音係 G，G 大調嘅屬音係 D，所以 C 大調嘅副屬和弦係 D 大和弦。}}

喺作曲或者編曲嗰陣，有時會想暫時用一用第個音階嘅和弦，呢種唔屬於用緊嗰個音階嘅和弦叫 ｢借用和弦｣（），其中一個常見嘅借用和弦係副屬和弦（，又叫 ，寫 V/V，即係屬音（音階嘅第五個音）做主音嘅嗰個音階嘅屬音做根音喺嗰個音階嘅順階和弦）。

## 睇埋
*分解和弦
*和弦進行
*和弦配置
*五度相生

## 參考資料

## 註

## 書目

* 

* 

* 

*